Projektazonosító	Projekt megnevezése	Támogatást igénylő neve	Akciótervi nevesítés elszámolható közkiadás3 összege (Ft)	Projekt rövid bemutatása	Támogathatóság feltételei	
1.	KDOP-3.1.1/D2-12-k1-2012-0001	Szociális Városrehabilitáció Veszprémben	Veszprém Megyei Jogú Város Önkormányzata	1 200 000 000	Az akcióterületre előirányzott tevékenységek és célok elsősorban panel rehabilitáció, közterület rehabilitáció, parkosítás, oktatási intézmények megújítása, zöldfelületi, közösségi, lakó, város(rész)központi, illetve rekreációs tevékenységek megvalósítása. 4 lakóház infrastrukturális fejlesztése történik meg (homlokzati hőszigetelés, nyílászáró csere, lift csere).
Közösségi funkció keretében sor kerül a Táborállás park 1. szám alatt található, volt HEMO épületének Déli oldalán fekvő földszinti megújításra, új közösségi terek kialakítása (Tanoda Program helyiségei, Folklórművészeti előadóterme, információs szolgáltató helyiség.
Közszféra funkció keretében a volt HEMO jelenleg üresen álló, korábbiakban is konyhaként funkcionáló épületrésze a közjóléti étkeztetési funkció kialakításával újul meg. Emellett a projekt keretén belül a Ringató Körzeti Óvoda és az egy épületben található Erdei tagóvoda és Kuckó tagóvoda korszerűsítése is megtörténik.
A projekt során az akcióterület több közterülete megújul (Kálvin János parkban rendezvénytér jön létre, a hozzá kapcsolódó szociális egységekkel, parkoló felülettel, közművek kiépítésével, Halle utcai zöldfelület megújítása, játszótér bővítése, sportpályák felújítása, térfigyelő rendszer kialakítása). Megújul az egykori “Gyermek KRESZ-park” és a közlekedési kapcsolatok átalakításra kerülnek  abból a célból, hogy az egyes területek gyalogos, kerékpáros, gördeszkával történő megközelítése megoldódjon.
Gazdasági funkció keretében egy új kispiac jön létre. Az új kispiac állandó árusítási egységként működne, fedett- nyitott térkapcsolatokkal tagolt burkolt területen, városképi szempontból egységes pavilonok használatával. A kispiactól kertépítészeti eszközökkel, fizikai elválasztással tervezett a rendezvény tér.
Szoft tevékenységek keretében a Veszprémi Művelődési Központ és Művészetek Háza kisebb volumenű programok és rendezvénysorozatokat valósít meg.	Akciótervi nevesítést követő projektfejlesztés feltételei:
a)	Módosítani kell az IVS “Jutasi úti akcióterület” célrendszerét és programját, a lakótelep vonatkozásában a szociális célú rehabilitáció szükségességének és céljának bemutatásával.
b)	Egyértelműen meg kell határozni az akcióterületet, valamint az IVS-ben megjelölt és jelen projektre vonatkozó akcióterület összhangját meg kell teremteni. A lehatárolt terült KSH jogosultsági indikátoroknak való megfelelőségét be kell mutatni.
c)	Tételesen be kell mutatni, hogy milyen panel-rehabilitációs beavatkozás valósult meg eddig az akcióterületen, é ebből érinti–e valamely beavatkozás a projektben szereplő épületeket.
d)	Költség-haszon elemzéssel alá kell támasztani a megvalósítani tervezett főzőkonyha áthelyezést, illetve ennek energiahatékonyságát és költséghatékonyságát.
e)	Be kell mutatni a főzőkonyha áthelyezése nyomán felszabaduló területen kialakítandó tevékenységek igény oldali alátámasztottságát.
f)	A HEMO épületet közoktatási intézmény feladat ellátási helyként kell kijelölni. Közszféra funkció keretében a konyha az óvoda épületéből abban az esetben helyezhető át a HEMO épületébe, amennyiben megfelel a közétkeztetési konyha támogatható tevékenység feltételének, azaz a konyhának az adagszámot tekintve minimum 51%-ban a közoktatási intézmény(eke)t kell kiszolgálnia. 
g)	Részletesen alá kell támasztani, hogy a piac áthelyezése összhangban van az útmutató azon előírásával, hogy ezzel a piac felújítása, bővítése, és nem új piac kialakítása valósul meg. A abban az esetben feleltethető meg a támogathatósági követelményeknek, amennyiben a szabályozási tervben a Kálvin János park “kereskedelmi központ” besorolással szerepel.
h)	Át kell gondolni a lakóépületek pontos beavatkozás tartalmát energiahatékonysági szempontból és be kell mutatni, hogyan felelnek meg az Útmutató előírásának: a projektnek hatással kell lennie a kiválasztott jogosultsági indikátorok értékének javulására: “Magas azon lakóépületekben található lakások aránya, amelyek rossz energiahatékonysági jellemzőkkel rendelkeznek.” Különös tekintettel mutassák ezt be a Haszkovó 12 és Haszkovó 18 épületeknél.
i)	Be kell mutatni a középületek megújítása során elért energia megtakarítást és ezzel összefüggően működési költségekben keletkező megtakarításokat.
j)	Részletes bemutatás szükséges a kialakításra kerülő rehabilitációs iroda működéséről, szolgáltatási kínálatáról.
k)	Kerüljön konkrét meghatározásra az ATT költségeként tervezett költségvetési tétel.
l)	Be kell mutatni a konzorciumi partnerként megjelenő egyéni vállalkozó által működtetett gazdasági tevékenységnek az akcióterület igényeihez való illeszkedést, a működtetés részletes körülményeit, az őstermelők és termelők tervezett bevonását.
m)	Be kell mutatni a civil szervezetek jelenlétéről, működéséről szóló célirányos felmérés eredményét.
n)	A Támogató Csoport részvételével ki kell dolgozni a megvalósítást követő időszakra vonatkozóan biztosítandó soft projekt folytatási lehetőségeit.
o)	Újra kell tervezni a soft tevékenységeket a feltárt problémákhoz és a rehabilitációhoz igazodó tartalommal, a célrendszerhez igazodva, a beruházásokhoz kapcsolva, a résztvevők körének szélesítésével.
p)	A projektfejlesztés során részletesen be kell mutatni a Tanoda Program koncepcióját, tartalmát, célcsoportját, tevékenységét, és az ezzel elérni kívánt eredményeket, hatásokat.
q)	Ki kell dolgozni az útmutató előírásainak megfelelő Programalap egységes koncepcióját és működtetésének körülményeit az útmutatónak megfelelően.	
2.	KDOP-3.1.1/D2-12-k1-2012-0002	Kertvárosi lakótelep szociális célú városrehabilitációja	Tatabánya Megyei Jogú Város Önkormányzata	1 200 000 000	A szociális célú városrehabilitáció célterületének kijelölt Kertvárosi Lakótelepen megújulnak a közterületek, kialakításra kerül a Máltai Játszótér, valamint a játszótér mellett egy 117 m2 alapterületű épület 2 foglalkoztatóval. Energiatakarékos közvilágítás kiépítése a közbiztonság javítása érdekében történik.
A közszolgáltatás infrastruktúrájának mennyiségi és minőségi megújítása érdekében az ESZI Családsegítő és Gyermekvédelmi Szolgálat számára 3 új irodahelyiség kerül kialakítása, amely az épületrész átalakításával a közösségi programok, rendezvények számára is alkalmas. Megvalósul a Lila Óvoda rehabilitációja, amelynek keretében sor kerül a homlokzati nyílászárók cseréjére, a tető hő és vízszigetelésére, homlokzati hőszigetelésre, akadálymentesítés biztosítására.
22 társasházban kerül sor fűtéskorszerűsítésre, az épület fő strukturális elemeinek felújítására, tető, homlokzat, hő és vízszigetelésére, a homlokzati és a lépcsőházi nyílászárók cseréjére, bejáratok akadálymentesítésére.
Kapcsolódó szoft elemek keretében adósságkezelési tanácsadás, kapcsolatügyelet, reszocializációs program, munkaerőpiaci beilleszkedés elősegítése, foglalkoztathatóság javítása, önálló életvitelre való képesség kialakítása programok, illetve a “Játszva megelőzni” programcsomag a Máltai Játszótéren, valamint egész évben elérhető programok kerülnek megrendezésre.	Akciótervi nevesítést követő projektfejlesztés feltételei:
a)	Felül kell vizsgálni és pontosítani az output indikátorokat.
b)	A Máltai Játszótérre tervezett térfigyelő kamerák kiépítése során az ATT módszertani útmutató vonatkozó fejezetében foglalt iránymutatásokat kell alkalmazni.
c)	Amennyiben a beruházással érintett épület szórt azbesztet tartalmaz, úgy a pályázónak jelen projekt keretében, vagy a projekt befejezéséig, projekten kívüli saját forrás terhére gondoskodnia kell a teljes körű azbesztmentesítés elvégzéséről.
d)	Az “Üzlethelyiség energiatakarékos felújítása a Vitális u. 19-21. számú társasház aljában” projektelem esetében a támogatás maximális mértékének a Pályázati kiírás D2. pontjának megfelelő átdolgozása szükséges.
e)	El kell készíteni a területen élő családokra vonatkozó felmérést társadalmi helyzetüket és a projekthez kapcsolódó igényeiket illetően.
f)	Meg kell vizsgálni és ki kell dolgozni a konzorciumi partnerek és a Támogató Csoport részvételével egy, az akcióterületen élő, döntően alacsony státuszú lakosság felújításba történő bevonását, foglalkoztatását célzó új projektelemet. 
g)	A Programalap részletes kidolgozásába be kell vonnia helyi intézményeket (Támogató Csoport) és civil szervezeteket. A Programalap elsődlegesen foglalkoztatási célú, munkaerőpiaci elhelyezkedést segítő mini-projektek támogatására kell irányuljon.
h)	A Programalap költségvetését az útmutatóban meghatározott (a teljes programalapra és az egyes mini-projektekre vonatkozó) maximális költségkorlátnak meglelően kel összeállítani.
i)	A Támogató Csoport részvételével ki kell dolgozni, miként lehet a két éves projektidőszakon túl, más forrásokból megoldani az integrációt célzó projektelemek fenntartását.
j)	Mellékelni kell a felújított önkormányzati vagy nonprofit szolgáltató tulajdonában lévő lakóépületek szociális bérlakásainak legalább 10 évig továbbra is szociális bérlakásként történő működtetéséről szóló önkormányzati/nonprofit szolgáltatói nyilatkozatokat.
k)	A GFSZ Nonprofit Kft. által megvalósított “A munkaerőpiaci beilleszkedés elősegítése, foglalkoztathatóság javítása, az önálló életvitelre való képesség kialakítása” című “soft” projekt esetében be kell illeszteni a GYES-ről munkaerő piacra történő visszasegítés, elősegítés érdekében különböző akciók szervezését is a munkavállaló és a munkáltatói oldal megszólításával.	
3.	KDOP-3.1.1/D2-12-k1-2012-0003	Szociális város-rehabilitáció Szárazréten	Székesfehérvár Megyei Jogú Város Önkormányzata	1 200 000 000	A fejlesztés során az Iskola- és Óvodaépület is  közösségi funkciót kiszolgáló épületrésszel bővül, mely a meglévő épületekkel összeépítésre kerül és ezáltal a meglévő épületek is felújításra kerülnek. A területen két játszó- és pihenőpark kerül kialakításra. A városrész Római Katolikus Templomának külső felújítása, hőszigetelése valamint a jelenlegi korszerűtlen gázkonvektoros fűtés korszerűsítése történik, mely fejlesztés a fűtési költségek csökkenésén keresztül energia megtakarítást eredményez. Az Új Csóri út térségében, a Gaja-patakon híd épül a gyalogos és kerékpáros közlekedés számára, mely létesítmény a csatlakozó kerékpárúton keresztül biztosítja a kerékpárral történő biztonságos közlekedést a Szárazrét és a Városközpont között. Az akcióterület a közbiztonság biztosítása érdekében 8db kamera beüzemelése válik szükségessé. A Bodrogi, Száva, Dráva utcákban a kivitelezés során az útalapok megépítése az utak szélesítése, a meglévő aszfalt burkolatok bontása és új burkolatok készítése történik a nyomvonalak szükség szerinti korrigálása és útszűkületek kialakítása mellett, gyalogjárda építéssel. A Farkasvermi úton a körforgalomtól a Pityer utcáig, illetve a Mura utcában az aszfalt kopóréteg cseréje történik gyalogjárda és közlekedést segítő rendszerek kiépítésével. Székesfehérvár Megyei Jogú Város Önkormányzata a kijelölt vegyes akcióterületen nem rendelkezik olyan önkormányzati tulajdonú szociális célú bérlakásokkal, amelyeken a pályázati felhívásban foglaltak szerint lakóépület megújítást hajthatna végre.	Akciótervi nevesítést követő projektfejlesztés feltételei:
a)	Be kell mutatni a közösségi és közszféra funkciót szolgáló óvoda- és iskolabővítés által befogadandó új funkciók, építészeti koncepció és a meglévő épülethez való építészeti és funkcionális – használati mód szerinti kapcsolódás meghatározását, a várható használatot és kihasználtságot.
b)	Át kell dolgozni a projekt költségvetését oly módon, hogy a partnerek a vállalt feladataiknak megfelelően közvetlen támogatásban részesüljenek, és a dokumentáción belüli költségvetési ellentmondások feloldása szükséges.
c)	El kell készíteni a tervezési útmutató szerinti kockázati tervet.
d)	Át kell dolgozni az indikátortáblát
e)	Át kell dolgozni a partnerségi együttműködést a konzorciumi útmutató IV./1 pontban rögzítettek szerint: a Konzorciumi partnereknek támogatásban kell részesülniük, konkrét feladatok megvalósításán keresztül.
f)	Át kell dolgozni a tevékenységek ütemezését, hogy abból megállapítható legyen az előkészítési időszak tevékenységes és a tényleges megvalósítási időszak, és annak reális időszükséglete, valamint a tevékenységek egymáshoz való időbeli viszonya.
g)	Pontosítani kell a Városfejlesztő társaság projektben részt vevő munkatársainak számát és szerepét.
h)	Be kell mutatni az óvoda- és iskolabővítés által befogadandó új funkciók kapcsán beszerezni tervezett tárgyi eszközök funkcióját, fajtáját, szükségességét.
i)	A projekt hosszú távú (legalább 5 éves) működtetésére és fenntartására vonatkozó információkat tevékenységenként is be kell mutatni a szükséges szakértői és intézményi háttér alapján.
j)	Át kell dolgozni a nyilvánosság biztosítása kapcsán megjelölt területet és a tevékenység célcsoportját azzal a szemlélettel, amely biztosítja, hogy hatásában kilépjen a zárt körből, ezzel is oldva a megindult szegregációt.
k)	Ki kell dolgozni a soft elemek részletes tartalmát, tevékenységeit, költségvetését, megvalósítás módját, résztvevők körét a hat megjelölt témakörben. Be kell mutatni az ezektől elvárt hatásokat, és el kell különíteni a programalapot az egyéb soft tevékenységektől.
l)	Szükséges a támogatói csoport felülvizsgálata, és a városrészben működő civil szervezetek, sportkörök, szülői munkaközösség, egyházi kötődésű csoportok bevonása.	
4.	KDOP-3.1.1/D2-12-k1-2012-0004	A Római városrész szociális célú városrehabilitációja	Dunaújváros Megyei Jogú Város Önkormányzata	1 200 000 000	A projekt keretében összesen 765 lakást tartalmazó társasházak energiahatékonysági megújítása valósulna meg. Kialakításra kerül egy közterületi sétány. A játszótér és sportterület megújítása mellett közműfejlesztés, térfigyelő rendszer telepítése történik. Az önkormányzati Pajtás Óvoda és óvodaudvar fejlesztésén kívül egy nonprofit szolgáltatóház is kialakításra kerül egy használaton kívüli, felhagyott épületrészben.
A fenti infrastrukturális beruházásokat egészíti ki 50 millió Ft programalap (városfejlesztő társaság koordinálásában) és még egyszer ekkora értékű soft tevékenység megvalósítása, melyben konzorciumi partnerként szerepel a helyi Rendőrkapitányság is.	Akciótervi nevesítést követő projektfejlesztés feltételei:
a)	Alá kell támasztani és indokolni a kiválasztott akcióterület prioritásként való kezelését.
b)	A kockázati tervben számszerűsítve kell értékelni a kockázatokat, azok bekövetkezési valószínűségét, hatását, valamint meg kell adni a szükséges kezelési intézkedési elképzeléseket.
c)	El kell készíteni az óvoda felújításának és energiaracionalizálásának, továbbá a non-profit szolgáltató ház kialakításának igényfelmérését.
d)	Be kell mutatni a Non-profit Szolgáltató Ház működési rendjét, kapcsolódó humán és infrastrukturális feltételek rendelkezésre bocsátását, a tervezett szolgáltatásokat.
e)	Amennyiben a beruházással érintett épület szórt azbesztet tartalmaz, úgy a pályázónak jelen projekt keretében, vagy a projekt befejezéséig, projekten kívüli saját forrás terhére gondoskodnia kell a teljes körű azbesztmentesítés elvégzéséről.
f)	Alá kell támasztani a részletes költségvetés indokoltságát, realitását.
g)	A projekt nagyságára és komplexitására tekintettel legalább heti 20 órában a projekt keretében foglalkoztatott projektmenedzser alkalmazása szükséges.
h)	Át kell gondolni a Teremtett munkahelyek számát, és a menedzsment szervezet új tagjait fel kell tüntetni az indikátor táblázatban.
i)	A városi “soft” elemet ki kell fejteni, és a beruházási típusú elemekhez kell illeszteni, és ezeket a programalaptól egyértelműen el kell különíteni.
j)	El kell végezni a rendőrség “soft” elemének a szociális célú projekt sajátosságaihoz való illesztését.
k)	Reális értékre kell csökkenteni a kiadni tervezett brossúra darabszámát (20.000 db brossúra, mikor a területen élők száma 9835 fő, azaz fejenként 2,2 db jut.).
l)	Vállalást kell tenni a fenntartási időszak végéig legalább 10 fő akcióterületen élő lakos közmunkaprogram keretében történő, személyenként legalább 10 hónapos foglalkoztatására. Az elvégzendő munkának a lakókörnyezet rendben tartásához egyértelműen kapcsolódnia kell.
m)	Mellékelni kell a felújított önkormányzati vagy nonprofit szolgáltató tulajdonában lévő lakóépületek szociális bérlakásainak legalább 10 évig továbbra is szociális bérlakásként történő működtetéséről szóló önkormányzati/nonprofit szolgáltatói nyilatkozatokat.
n)	Az önkormányzat által végrehajtandó “soft” projektelem esetén javasolt a munkaerőpiaci beilleszkedés elősegítése, foglalkoztathatóság javítása, az önálló életvitelre való képesség kialakítása, valamint a GYES-ről munkaerő piacra történő visszasegítés célok felkarolása, valamint a tartós munkanélküliekre vonatkozó programok alkalmazása.	
	Akciótervi nevesítésre javasolt összesen:	4 800 000 000	
	A KDOP-3.1.1/D2-12kiírás kerete közkiadás alapon:	4 620 000 000	
	A KDOP-3.1.1/D2-12kiírás irányító hatósági döntéssel megemelt kerete közkiadás alapon:	4 800 000 000